**OBAVIJEST ZA RODITELJE UČENIKA KOJI SE HRANE U ŠKOLSKOJ KUHINJI**

 Poštovani roditelji,

 Od mjeseca ožujka 2018. godine Škola izdaje račune za prehranu Vašeg djeteta.

**Molim Vas da račun za prehranu platite prema uplatnici koja Vam je dostavljena u prilogu iz razloga što se prema brojevima na uplatnici zatvara Vaše dugovanje za izdani račun.**

Ukoliko se u tijeku mjeseca dijete **ne hrani 5 i više dana u kontinuitetu** ( za redom) , **a roditelj je o tome obavijestio razrednika roditelj djeteta dužan je podmiriti puni iznos cijene školske kuhinje za taj mjesec, a višak uplaćenog iznosa cijene školske kuhinje će se umanjiti u sljedećem mjesecu, ovisno o izostancima iz prethodnog mjeseca.**

Razrednik je dužan kuharicu i računovodstvo obavijestiti i o svakom dužem izostanku djeteta o kojem ima saznanje te o eventualnom planiranom izostanku više učenika (zbog odlaska na natjecanja i sl.)

Roditelj/skrbnik može raskinuti Ugovor o školskoj prehrani na način da o tome **obavijesti Školu najmanje 30 dana** prije početka mjeseca u kojem ne želi više prehranu za svoje dijete u školskoj kuhinji. **Ugovor se raskida pismeno u tajništvu Škole**. U slučaju raskida Ugovora od strane roditelja, Škola ima pravo na sva nepodmirena potraživanja za vrijeme do raskida Ugovora.

Ukoliko platitelj ne izvrši uplatu na način i u roku utvrđeno u Ugovoru, Škola mu može poslati opomenu o neplaćanju. Ukoliko roditelj ni nakon slanja opomene za kašnjenje ne izvrši uplatu, dužan je platiti obračunatu zakonsku zateznu kamatu.